Ibestad kirke

Ibestad kirke er en langkirke i stein fra 1881. Den ligger i Hamnvik  i Ibestad kommune og har 500 sitteplasser.

Kirken er bygd i nygotisk stil etter tegninger av byggmester J.A. Johansen. Interiøret ble drastisk endret i 1967, da veggene fikk panel. I 1976 ble deler av kirkerommet gjort om til diverse servicerom.

Inventar
Altertavle
Altertavlen er malt av Chr. Brun og er en kopi av Adolph Tidemands altertavle i Bragenes kirke

Malerier av evangelistene
Til kirkejubileet i 1981 fikk kirken to malerier av Jardar Lunde. Maleriene viser de fire evangelistene.

Altersølv
Altersølvet er fra kirken stod ny i 1881.

Døpefont
Kirken har to døpefonter. En fra 1881 og en fra 1750. Den eldste av disse er i bruk.

Orgel
Kirken har orgel fra 1903. Dette ble bygget av Olsen & Jørgensen, og gjennomgikk en omfattende modernisering og påbygging i 1978. I kirken står også de gjenværende delene av det gamle orgelet, bygd av Paul Christian Brandtzæg. Dette orgelet har senere vært brukt i Lavangen kirke, før det ble lagt på lager og nå er tilbakeført til Ibestad.

Litteratur

Eksterne lenker 

 
 
 Arkitekturguide for Nord-Norge og Svalbard

Kirker i Ibestad
Kulturminner i Ibestad
Religiøse byggverk fra 1881
1881 i Norge
Kirker i Trondenes prosti